এ বিষয়ে জানতে চাইলে খালেদা জিয়ার প্যানেল আইনজীবী অ্যাডভোকেট খন্দকার মাহবুব হোসেন যুগান্তরকে বলেন, বয়সসহ চারটি গ্রাউন্ডে হাইকোর্ট খালেদা জিয়ার জামিন দিয়েছেন। এ আদেশের বিরুদ্ধে দুদক ও রাষ্ট্রপক্ষ চেম্বার জজ আদালতে যায়। কিন্ত আদালত জামিন স্থগিত না করে আবেদন দুটি আপিল বিভাগের পূর্ণাঙ্গ বেঞ্চে পাঠিয়ে দেন। সেখানে আদালত আমাদের কথা না শুনেই জামিন স্থগিত করেন। আমরা আপিল বিভাগের স্থগিতাদেশ প্রত্যাহার চেয়ে আবেদন করেছি। রোববার সে আবেদনেরও শুনানি হবে।